LidanRubinov/Halacha-QA huggingface dataset:
שאלה: אכילה ושתיה לחולים ביום כפור: אני עצמי בן 75 וחליתי לפני יום כפורים זה בדלקת ריאות. הרופא רשם לי 2 סוגי אנטיביוטיקה שיש לקחת פעמיים ביום משך 10 ימים.הרופא אסר עלי לצום.בהתיעצות עם הרב אישר לקחת הכדורים בשתיה בלבד. שאלתי היא אדם שאנוס לחלל את יום הכפורים אין שלומים כמו קרבן פסח באייר. האם הוא חסר כפרה? השאלה נשאלה בהמשך לשאלה "כדורים ביום כיפור"
תשובה: לא צריך כפרה נהגת כמו שצריך וכפי שפסקו לך. רק צריך לדעת שהיתר שתיה הוא 40 מילי ליטר ביחד עם הכדור ולא יותר.
שאלה: אם לא מזדרזים מפספסים את הנשואין?: לרב. לפני כמה חודשים חברה רצתה שאכיר מישהו ממש עם מידות טובות, מבוסס, בעל מראה נאה, הכל מכל. ומאוד התמהמתי מסבות שונות. היום כשרציתי היא צחקה ואמרה שהוא התחתן כבר הייתי בהלם. הרגשתי ממש רע פיזית. כי לא כל יום באה לי הצעה כזו. האם בעצם ה אומר לי אם לא תזדרזי תפספסי או שגם כך זה לא מהגורל שלי? יש לי עצב ממש חזק מאז שהיא אמרה לי. מה דעת הרב.
תשובה: דעתי היא שהקב"ה נוהג במידה כנגד מידה. אין היגיון שבגלל השתהות תפסידי דבר כל כך גדול. לכן תשתדלי לסלק את הדמיונות מהלב.
שאלה: עשיית יין על ידי קטנים בחול המועד: 1-שאלוני-לקחת קטנים בחול המועד למקום בילוי ששם הילדים דורכים על ענבים.האם מותר בתנאי שישתו זאת בחול המועד? 2-אם מעשרים שם את הענבים,ששותים מהיין צריך לעשר שוב?
תשובה: א. מלאכה לצורך המועד מותרת ב. אם המעשר נעשה ע"י אדם גדול כהלכה אין צורך לעשר שנית
שאלה: מזיגת שתייה לתוך בקבוק אחר: אם אני מוזג שתייה מבקבוק לתוך כוס ואני מברך על השתייה שהיא בתוך הכוס, אז נניח ואני רוצה למלא עוד כוס האם עליי לברך מחדש, שהרי אני בירכתי על השתייה שבכוס ולא כיוונתי על השתייה שבתוך הבקבוק?
תשובה: אם התכוונת בפרוש רק על המים שבכוס, אתה צריך לברך שוב. אולם אם לא התכוונת בפרוש, מן הסתם דעתך הייתה על כל השתיה שתשתה עד שלא תהיה צמא ואינך צריך לברך שוב.
שאלה: פי תקרה יורד וסותם: בשלושת הדפנות שבסוכה הנ"ל (שדפנותיה מתגלגלות כלפי מעלה) יש קורות קבועות בעובי של יותר מטפח (שאליהן מחוברות הדפנות המתגלגלות). האם ניתן לומר את הכלל "פי תקרה יורד וסותם" ולהחשיב את הדפנות כקיימות לעניין זה שהן קדמו לסכך. יש לציין שהסכך בסוכה נמצא כל הזמן (אלו קרשים דקים שיושבים על מסילות שבין קורות העץ של הפרגולה) ויש טורח רב להגביה אותם בכל שנה מחדש. השאלה נשאלה בהמשך לשאלה "תעשה ולא מן העשוי ביריעות שנגללות כלפי מעלה"
תשובה: : דין פי תקרה מועיל רק לדופן שלשית ולא לשי הדפנות הראשונות
שאלה: שאלות בסיסיות באמונה: לא כל כך הבנתי עדיין מדוע ה ברא את העולם ואת בני האדם הרי הנשמה של האדם היא חלק אלוקי וברור שהמצב האידיאלי של הנשמה הוא להיות מחובר למקורה, ובכלל מה התועלת של ה בבריאת הנשמות ולקדם אותם על ידי העולם הגשמי הרי ה מושלם יש לי שאלה נוספת מדוע עם ישראל הוא העם הנבחר והוא מסוגל להגיע למדרגות גבוהות כמו נבואה? אם זה בזכות שלושת האבות מדוע הצאצאים של עשו שיש להם שני אבות צדיקים הם כמו הגויים הרגילים ועם ישראל בזכות שלוש אבות הוא העם הנבחר? אשמח לקבל תשובה לשאלות בשביל עצמי ולא רק בשביל לדעת לענות לאנשים אתאיסטים נ.ב. אני בן השאלה נשאלה בהמשך לשאלה אישית
תשובה: שמחתי לקבל את שאלותיך היפות. כבר מגיל צעיר אנו מתרגלים לראות את הדבר החסר כדבר לא טוב, ואת הדבר השלם כטוב. תמיד אנו שואפים אל הדבר השלם, וכל רגע שאנו מרגישים שחסר לנו אנו מרגישים רע. כשאנו מתבוננים יותר לעומק אנו מגלים שבשלם יש גם כן בעיה, שאותה אין במצב החסר והיא היכולת להתקדם. כדי להבין את הנקודה, שהיא מעט עמוקה, אתן לכך דוגמא. יש אדם שגדל במשפחה עשירה, ולא חסר לו דבר, הוא מרגיש שיש לו את כל מה שהוא צריך, האם הוא יהיה שמח? ודאי שכולם יגידו שכן, אך אם נשאל אותו נגלה שהוא בכלל לא שמח, הוא לא מתרגש ממה שיש לו, הוא לא נהנה ממנו באופן מיוחד, ואפילו הדבר מתחיל לשעמם אותו ולהימאס עליו. לכל דבר שלם יש גם חסרון מאוד משמעותי, שאין בו שינוי, ואין בו אפשרות להתקדם. ההתקדמות היא אחד מהדברים הנפלאים ביותר שיש בעולם, כל חידוש יש בו כוחות חדשים, כל חידוש יש בו עונג מיוחד, וכל חידוש מעורר את האדם לרצות עוד ולעשות עוד. ה' ברא אותנו בעולם החומרי הזה, באופן שאנו חסרים, כדי שאנו נזכה להתקדם. הוא נתן לנו משימה בעולם, ועל ידי המשימה אנו נזכה לתקן את עצמנו ולהתקדם. כל העולם החומרי הזה שאנו נמצאים בו, הוא המשימה הכללית שלנו, הוא החומר גלם איתנו אנו עובדים, ועל ידי שאנו מעלים אותו לה', מקדשים אותו, אנו זוכים להתקדש בעצמנו. כמובן שהדברים המוקים וגדולים, ואינני יכול להרחיב יתר על המידה, ואם תרצה אשמח לעזור לך למצוא חברותא או מקום שתוכל להרחיב בדבר, ולהמשיך להתבונן בו. הוא ללא ספק דבר חשוב שכדאי להשקיע בו, אך הוא דורש השקעה. ולשאלתך השניה. עם ישראל נברא כעם מיוחד של ה', כפי שנאמר בנביא: "עם זו יצרתי לי תהלתי יספרו". זהו היעוד של העם, והוא נברא עם התכונות והיכולות המתאימות כדי לממש את היעוד החשוב הזה. זו אחריות ומשימה, וגם זכות גדולה שאנו מודים עליה כל יום ויום. לגויים יש תפקידים אחרים, והם יזכו בשכר שלהם על ידי התפקידים שלהם. וכמובן שאם גוי בכל זאת רוצה להיות יהודי הוא יכול. גם שאלה זו דורשת הרחבה, וקשה במסגרת תשובה כזו או אחרת להרחיב, ולכן אם תרצה אשמח לעזור לך גם בה למצוא אפשרות ללמוד עם מישהו. בברכת הצלחה רבה. הרב יצחק גרינבלט.
שאלה: סיום הברכות ביום הכיפורים: במסכת ברכות הגמרא קובעת שאין לחתום ברכה בכמה נושאים שונים (לדוגמא, ברכת "בונה ירושלים" בברכת המזון). אם כן, מדוע ביום כיפור אנו חותמים את ברכת "קדושת היום" אשר בתפילת שמונה עשרה בהזכרת נושאים רבים כל כך?
תשובה: אין חותמין בשתיים פרושו, שאין חותמין ברכה בשני נושאים שונים אולם גם בחתימה ארוכה אם נחשב הדבר כנושא אחד אין בזה חתימה בשתיים. וכמו שמצאנו בב"י בשם האורחות חיים (סימן תרצב) בבאור החתימה של הברכה בסוף קריאת המגילה "הנפרע לעמו ישראל מכל צריהם האל המושיע" שהתשועה השלמה היא בכך שנפרע לנו מאוייבנו ועוד שאיש לא נפל במלחמה, וכן בדוגמאות נוספות. גם בחתימת הברכה ביום הכיפורים צריך לבאר שכל החתימה היא עניין אחד שמכח מלכותו של רבש"ע שבאה לידי ביטוי מיוחד דווקא ביום הכיפורים הוא סולח ומוחל לעוונותינו בכל שנה ושנה. דברים דומים אמר הרב נבנצל שליט"א בשיחותיו לראש השנה.
שאלה: לגזוז ציפורניים בלילה: האם מותר לגזוז ציפורניים בלילה?
תשובה: מותר.
שאלה: להתקלח ולקנות נעליים בתקופת אבל: אני לומד הלכות אבלות ויש לי כמה שאלות אשמח אם הרב יענה לי. 1. מעיקר הדין אסור בגד לבן חדש מגוהץ כל 30 יום ( וצריך ג תנאים אלו). אך הרמ"א מביא מנהג שלא לקנות בגדים חדשם 12 חודשים באבלות על הורים. האם נעלים זה גם חלק מהמנהג או לא? מותר מיד אחר 7? (לא בתנאים). 2. מקלחת היום שאנשים מזיעים במיוחד בימי הקיץ החמים לאורה זה לנקיון ולבריאות ולא לתענוג האם יהיה מותר להתקלח במקרה כזה בתוך השבעה? ( כמו שמתירים ב9 הימים). האם מותר עם סבון רגיל שלכאורה הוא רק לנקיון? 3. בסימן שפו כתב השו"ע ש"חייב בעטיפת הראש. ויחזור מקצתו על פיו ועל ראש החוטם." אנחנו לא נוהגים כיום אך יש נוהגים לעשות עטיפה בברכת טלית בכל בוקר. אך פשט השו"ש שמקורו זה הרמב"ן שהקצה של הטלית שאני זורק לכתף יחסה את הפה ואף את האף. כיצד המשנ"ב מביא דעה בסימן ח שמכסה את הראש עד פיו ז"א שכל העינים מכוסות לכאורה זה נגד שו"ע מפורש.? וכן ראיתי בסידורים ספרדיים שנוהגים דומה לשו"ע רק שיכסה את הסנטר ולא את הפה ואף? למה לא פסקו כפשט השו"ע??
תשובה: 1. בגדים כוללים גם נעליים 2. רחצה היגיינית במים קרים מותרת. 3. לא הרי עטיפת טלית כהרי עטיפת אבלות.
שאלה: מורכב: לכבוד הרב מה ההבדל בין אתרוג מורכב לאתרוג רגיל? השאלה נשאלה בהמשך לשאלה "אתרוגים מורכבים"
תשובה: המשנה ברורה בסוף סימן תרמ"ח מביא שלושה סימנים: 1. מבנה האתרוג אמיתי עד חדרי הגרעינים כמעט כמו תפוח, כמעט אין תאי מיץ כמו בפירות הדר רגילים. 2. לאתרוג אמיתי יש בליטות על הקליפה, לעומת אתרוג מורכב שאין לו בליטות. 3. באתרוג אמיתי הגומה של העוקץ מעט שוקעת באתרוג, לעומת מורכב שכל העוקץ בולט.
שאלה: ספר אלקטרוני ebook reader: האם יהיה מותר, בחג או בשבת, לדפדף בספר אלקטרוני שנדלק לפני שבת או לפני החג? עלי לציין שהספר מכיל ספרי קודש וגם ספרי חול. ואם אסור, מדוע? חג שמח
תשובה: ספר אלקטרוני הינו מוקצה בשבת, כיון שכול לחיצה על הספר האלקטרוני לההעברת הדפים אאסור בשבת ובחג. נחלקו בדורות האחרונים בטעמי האיסור האם איסורו מהתורה או איסורים המובאים בדברי חכמים בתלמוד, אך בכול מקרה אסור לכול הדעות. ה' יצליח דרכך.
שאלה: יום כפור: כוונתי המקורית היתה האם אף שאנוס היה האם יום הכפורים שלו מכפר כמו לכל הצמים? השאלה נשאלה בהמשך לשאלה "אכילה ושתיה לחולים ביום כפור"
תשובה: יום הכיפורים מכפר לכול המאמינים בו.!!! ואתה חלק וצמת לפי הדין במצבך.
שאלה: חולצה לבנה בחול המועד : צריך לכבד את המועד בבגדים יפים. בטיול אני גם צריך ללכת עם חולצת שבת מכופרת או שאפשר טריקו לבן? ואם אני נמצא במקום חילוני שאם אתלבש כמו שבת שם זה יראה מוזר. השאלה אם כן ללכת עם חולצה לבנה שם? שבת וחג שמח
תשובה: א. בטיול לובשים בגד נוח לטיול אולם בגמר הטיול לובשים בגדי יו"ט ב. מי המוזר? אתה החוגג את חג הסוכות או מי שאינו חוגג אותו? (אלא א"כ הוא עוסק במלאכת דבר האבד. באחד הישובים השיתופיים ראיתי תקנון לבוא בבוקר לתפילה בחולצה לבנה ואח"כ לצאת לעבודה דחופה בבגדי עבודה. מוזר?!.)
שאלה: ציור בחול המועד: צייר שאלני,ששמחתו ותענוגו לצייר ציורים,אם מותר לו לצייר בחול המועד?
תשובה: די לו בשמחה זו כל השנה. בחוה"מ יש לשמוח בתורה ודברים מותרים
שאלה: הדרכה: אני רוצה באמת לשוב בתשובה על הירהורי עבירה שהיו לי. הדבר הכי קשה זה הקבלה לעתיד. יש לי כמה שאלות: 1. האם בינתיים מותר לעזוב את החטא (כמו שעשיתי -- עזיבת החטא), ולהתוודות, שהרי אני יודע שיצר הרע יבוא עוד פעם, ולמחרת יבוא עוד פעם, ועוד פעם וכו ואני מוכן אבל קשה לי לקבל 100 שלא אחזור לחטא. אבל אני משתדל. האם עדיף להתוודות עכשיו (ווידוי דברים) - שזה כטובל ושרץ בידו, או שלדחות, ומי יודע כמה אחיה, ועד שאקבל לעתיד יעבור סוכות ח"ו, או על מנת לקבל לעתיד מותר לי להגיד ווידוי (דברים) ולכפר חצי מהעוונות?? (יש פסוק: "מודה ועוזב ירוחם")?? 2. האם מותר לצום בחול המועד כדי לשבר תאוותו ולהכניע יצרו? מראש כבוד הרב.
תשובה: 1. מותר להתוודות, ואף צריך העיקר מה קורה בזמן הוידוי ולא העתיד " באשר הוא שם" עדיף להביט קדימה באופטימיות. 2.אסור
שאלה: מים אחרונים רק לברכת המזון?: בעבר נהגתי לומר מים אחרונים חובה על כל מאכל שאני אכלתי בידי, האם זה ר או שזה רק בברכת המזון? ואם נהגתי כך צריך לעשות התרת נדרים בכדי להפסיק עם כך?
תשובה: זוהי הלכה בשולחן ערוך על מנת לומר דבר תורה על השולחן. שייך רק בסעודה של לחם, אך אין איסור לומר תמיד והנך יכול להפסיק ולומר ללא התרת נדרים. ואם תחליט שתאמר בסעודה, תאמר בלי נדר.
שאלה: תחת אשר לא עבדת את ה  אלקיך.מרוב כל: יש פסוק שנקלתי בו בספר דברים והוא אומר כך: תחת אשר לא עבדת את ה אלקיך בשמחה ובטוב לבב מרוב כל. לא הבנתי מה זה בטוב לבב ומרוב כל. אשמח מאוד אם תוכלו לפרש לי :) על עזרתכם.
תשובה: עבודת ה' צריכה להיות בשמחה, והמכות המוזכרות חלילה בעטיים שלא עבדתם את ה' בשמחה ולב, כמו שאומרים בראש טוב, בהרגשה שזכינו במצוות שווה יותר מאשר לזכות בפיס. ומרוב כול - בזמן שהיה ברכה ושפע.
שאלה: כיבוס בגדי ילדים בחול המועד: האם מותר לכבס בחול המועד בגדי ילדים על מנת שיהיה להם בגדים חגיגיים (חולצות לבנות) לחול המועד (יש להם מה ללבוש- אך רק בגדי חול)?
תשובה: בגדי ילדים המלכלכים בגדים בקצב מהיר מותר לכבס במועד
שאלה: הלכות כלי חלבי שנתבשל בו לצורך פרווה: לקחתי סיר חלבי שעבר 24 מאז שבישלו בתוכו בכלל וניקיתי אותו טוב, והמסתי בו שוקולד והכנסתי לקצפת פרווה. מה דינה של הקצפת, האם היא חלבית? (בסיר שהמסתי בו שוקולד שמתי גם כף נקיה חלבית).
תשובה: בדיעבד, מאחר ועברו 24 שעות הקצפת נשארת פרווה ואפשר לאכול אותה גם בארוחה בשרית.
שאלה: סוכה מבוי: האם סוכה שיש לה שתי דפנות אחת מול השניה והדופן השלישית יוצאת מאחת מהדפנות, דופן של 2 מטרים כשרה? ________
תשובה: תעשה צורת הפתח בין הדופן המחברת לדופן הימנית דהיינו קרש או חוט מכול סוג תעביר חיבור לשני הדפנות.
שאלה: כתיבת עבודה בחוה"מ   התרת נדרים:, 1. אני נמצאת כבר ארבע שנים לאחר סיום לימודי לתואר, אולם נשארו לי מספר חובות למכללה (עבודה סמינריונית וכדו ). מאחר ואני כבר עובדת, אין לי כמעט זמן להתעסק בעבודות, למעט החופשים מהלימודים (אני מורה). האם מותר לכתוב עבודות אלו (במחשב בלבד) במהלך חוה"מ? 2. לפני מספר שנים, בעקבות אירוע מסוים, קבלתי על עצמי שלא לאכול בימי שישי מ2 בצהרים, אולם לא חשבתי באותו רגע על ערב יו"כ. משהגיע יו"כ, ואז יש מצוה לאכול, היה לי ברור כי התנאי לא חל על ערב יו"כ, שהרי ברור שזה לא יכול להיות נגד הלכה אחרת, ושברור שלא חשבתי שזה כולל גם את עריו"כ, אולם לאחר זמן מה התגלגל אלי סיפור מקסים על תלמיד שבא לר אברום ובפיו שאלה דומה, והרב צעק עליו, ואז אחז בידו ושאל אם היה מקבל זאת על עצמו אם היה יודע שכך הרב יצעק עליו, והתיר לו את "נדרו" בפני שלושה. חשבתי שהתרת הנדרים הכללית שאומרים בביכנ"ס לפני ר"ה יו"כ מועילה, אך אמרו לי לאחרונה שלא. מה הדין? וחג שמח
תשובה: א. כתיבה במחשב והכנסה לזכרון בהרד דיסק מותרת זכרון בדיסק נפרד והדפסה אסורות ב. צריך לברר בדיוק כיצד קבלת עליך את הנדר כי יש נדרים החלים על דבר מצוה ובפרט אם המצוה אינה כתובה מפורש בתורה עצתי לפנות לרב להתיר את הנדר
שאלה: צבע חום בנידה: אבקש את תגובת הרב נבנצאל. הב"י כותב בסימן תרמה לגבי לולב - "אצלנו נמצא הרבה פעמים כמין דבר אדום בצד הלולב שהוא מחבר שני הוצים".הרי לן שקורא לקרע שצבעו חום ברוין אדום. האם יש הוכחה שלפי הב"י, בנידה ברוין זה טמא?
תשובה: אי אפשר ללמוד מכאן, שכן יש להפריד בין צבע חום המוזכר בפוסקים לצבע אדום. השו"ע מזכיר בדבריו צבע אדום ועל כן אין ללמוד מכאן לצבע חום. בשורות טובות
שאלה: בלאי סביר בברז מקלחת בדירה שכורה: כתוצאה מבלאי סביר בברז המקלחת התקלקל הברז, כולל הצינור. בעל הדירה עצמו גם כן סובר שמדובר בבלאי סביר אלא שלדעתו השוכרים צריכים לשאת בהוצאות. מבחינתנו- אנחנו משלמים טבין ותקילין כל חודש על מנת לחיות בדירה ראויה, ובלאי שכזה אמור להיות באחריות בעל הבית. לכאורה לא ייתכן להוסיף את זה גם כן להוצאות שלנו. יש לציין שמדובר לא בעלות קטנונית של 20 שקלים, אלא 80 שקלים, ומבחינתנו זה הרבה. האם זה באחרית בעה"ב או השוכרים?
תשובה: למעשה, בדברים אלו יש לנהוג על פי מנהג המדינה. כך כתב הרמ"א בחושן משפט בסימן שי"ד (סעיף ב') המדבר על חיובי המשכיר לשוכר. אשר על כן יש לברר מהו המנהג הנהוג כיום בישראל בין השוכר למשכיר. חכמים בתלמוד (בבא מציעא ק"א:), קבעו הגדרה, שכל דבר המצריך "מעשה אומן" על המשכיר לשאת בהוצאות התיקון, וכל השאר על השוכר, והדבר נמדד על פי מנהג רוב בני האדם.
שאלה: הכשרת סירים שמצאתי: מצאתי סירים ממתכת (לא טפלון, אלא יציקת מתכת אחת) איני יודע אם השתמשו בהם לחלבי בשרי טרף ובכמה מעלות, האם יש דרך להכשירם?וכיצד עושים זאת?
תשובה: ב"ה שלו-ם וברכה יש להגעיל את הסירים והמכסים   להכניסם לתוך מים רותחים טוב לשים במים קצת סבון להוציאם ולהכניסם למים קרים. אם אין סיר גדול שאפשר להכניסם בו - יש להרתיח בתוכם מים עד שיגלשו מבחוץ. אפשרות נוספת להדליק את הגז ולהפוך את הסיר על האש שהפתח שלו כלפי האש ולשים ניר על הצד האחורי שלו עד שנחרך. הרב חגי בר גיורא
שאלה: להעיר על חוסר צניעות: האם נכון (חינוכית) להגיד לבת שהיא לא מתלבשת צנוע מספיק "וזה מכשיל את הבנים" או שהסיבה היחידה צריכה להיות ש"בת ישראל צריכה להיות צנועה מצד עצמה ובשביל עצמה". אודה אם הרב יענה בפירוט. וחג שמח!!
תשובה: צניעות היא ראשית כל מידה עצמית, אופי, תרבות. פרטי ההלכה רק מבטאים זאת. יש תרבות המחצינה את הגוף של האדם ויש תרבות המפנימה את האישיות הרוחנית של האדם. "הקול קול יעקב" בא מבפנים, "והידיים ידי עשיו" המבליטים את הנפח הכמותי החיצוני של האדם. הלבוש מייצג את תרבותו של המתלבש. יש בו אמירה. הלבוש המכסה את רוב רובו של הגוף מביע כבוד לאישיותו של האדם. לבוש פרובוקטיבי מציג את הלובש כאובייקט שבא למשוך תשומת לב לגוף. הוא מעיד על רדידות רוחנית ותלישות תרבותית. דבר זה חל על גברים ונשים כאחד. אולם מנשים אנו מצפים ליותר. דרישתן הצודקת של נשים מודרניות להתייחס כראוי לאישיותן ולא לגופן מחייבת אותן להתלבש בהתאם. אחרת, מה לכן כי תלינו? הייתי מצפה מהנשים שהן תערנה לחברותיהן על פגיעתן בכבוד עצמן והמין הנשי כולו בלבוש חסר תרבות. לא ראוי שגבר יעיר זאת באופן אישי לאישה, כי בכך הוא מכיר בכך שהיא הצליחה להסיח את דעתו מאישיותה ולמשוך תשומת לב לחיצוניותה. זה עצמו לא צנוע. צריך להעמיד את הנשים גם על הצד החברתי. גברים רבים רוצים לשמור על כבודם וכבוד הנשים ולהתייחס כראוי לאישיותן. הם רואים בכך ערך מוסרי ותרבותי. הלבוש הפרובוקטיבי מפריע להם ופוגע בהם. מן הראוי להתחשב בהם. לפחות הייתי מצפה מנשים העובדות בתפקידים ציבוריים, שגברים לא יכולים להימנע מלהגיע אליהם, שתתלבשנה כראוי למעמדן ומשרתן ותתחשבנה בקהל אותו הן אמורות לשרת.
שאלה: סכך: קניתי השנה סכך לנצח חדש עם כשרות מהודרת אחרי שהנחתי את הסכך ראיתי שהוא מאוד צפוף ורק במספר מקומות קטן רואים את הכוכבים אחר כך התחיל לטפטף ואומנם נכנס גשם אבל ממש ממש קצת (מצד שני הגשם לא היה חזק וירד רק כמה דקות) שאלה ראשונה - האם יש בעיה בסכך והאם נחשב מהודר או בדיעבד? כמו כן בגלל צורת הסוכה והסכך יצא לי שבחלקים מסוימים בסוכה בערך כ10 מהסוכה יש לי סכך על סכך האם זה בעייתי בדרך כלל והאם זה בעייתי בגלל הנתונים לעייל? יישר כח וחג שמח
תשובה: בסוכתך נראים הכוכבים וזה טוב לכול הדעותשהרי מספיק במקום אחד. וגם אם לא יראו הכוכבים כלל הסוכה כשירה. סכך על סכך יהיה מותר רק בדיעבד כאשר לא יכנס גשם חזק לסוכה, אך אם נכנס גשם הסוכה כשירה.
שאלה: איסור ייחוד בטיפול רפואי: הרב, אני סטודנטית לפיזיותרפיה ומטפלת במטופלים החולים בסיסטיק פיברוזיס. הטיפול מתבצע בביתם של המטופלים וכולל תרגילים לחיזוק שרירים וכן ביצוע נשימות באופן מסוים הדרוש לשיפור תפקודי הריאות של מטופלים אלה. בזמן הנשימות עלי להניח ידיים על בית החזה מקדימה מאחורה. שאלתי היא- האם מותר לי לטפל גם בגברים- מצד איסור ייחוד- הטיפול אורך כשעה, יום או יומיים בשבוע, ויתכן ולעיתים המטופל יהיה לבד בביתו בזמן הטיפול. מדובר במטופלים בגילאים שונים- 25-40. ושנה טובה
תשובה: כדי לא לעבור על איסור ייחוד ניתן להשאיר את דלת הבית פתוחה.
שאלה: לקבל טיפול רפואי בשבת בבית חולים: האם מותר לחולה שאין בו סכנה ללכת בשבת לבית חולים? הוא עצמו לא עובר על איסור, ולכל היותר על איסור דרבנן של מוקצה, (לקיחת מסמכים המעידים על מצבו הרפואי) אך הוא גורם לצוות הרפואי של בית החולים לעבור על איסורי תורה, כמו-כתיבה, שימוש במכשור חשמלי, וכדומה.
תשובה: אם זה לא סכנה - אין ללכת. או, לחילופין, שיגיד מראש שהוא מתייעץ איתם או מבקש תרופה מסויימת אך ידאג שלא יכתבו וכדו'. אין לגרום לרופאים לעבור על איסורי תורה אם אין סכנה.
שאלה: אילן הנוטה לרשות הרבים: יש עץ דקל שחלק מענפיו נוטים לרשות הרבים. אני צריך כמה עלים לצורך הלולב לעשות את הקשירות שלו. האם אני יכול לקטוף כמה עלים ללוב שלי מהאילן של חברי שחלק מענפיו נוטים לרשות הרבים?
תשובה: אם אתה חושב שהוא לא מקפיד מותר לדבר זה.
שאלה: מוות פתאומי: אם מישהו נהרג ע"י פציעה בלב או ירייה בלב או דקירה של סכין בלב ה ירחם, איזה מיתה זו: האם זה הרג (סיף) או סקילה?
תשובה: דומה לסיף, אנו איננו יודעים את חשבונו של הקב"ה.  אלא חכמים ציווי אותנו אם חלילה קורא ארוע כואב כמו זה לעשות חשבון נפש אישי. ולהתחזק בלימוד תורה ובקיום המצוות.
שאלה: אתרוגים מורכבים  לקנות ארבעת המינים מילד.: לכבוד הרב, רציתי לשאול: 1. האם יש חזקה שהאתרוגים אינם מורכבים? האם אפשר לסמוך על חזקה זו? ומה הדין אם כבר קניתי אתרוג ושכחתי לשאול את המוכר האם אתרוג זה מורכב? 2.האם יש בעיה לקנות מילד שלא עבר בר מצווה את ארבעת המינים? מה הדין אם אביו נמצא לידו? ומה הדין אם כבר קניתי ארבעת המינים מילד שלא עבר בר מצווה והוא מוכר בשביל אביו?
תשובה: א. אין חזקה יש לקנות רק מאדם מהימן או בקופסאות חתומות ב. קטן אינו בר מכירה מהתורה לכן אין לקנות מקטן לצורך היום הראשון אא"כ אביו הוא המוכר והקטן רק מסייע לו גם אם קנו בדיעבד צריך לקנות שוב מאביו ביתר הימים אפשר לקנות מקטן
שאלה: נייר טואלט ללא קווי חיתוך: האם מותר לקרוע נייר טואלט ללא קווי חיתוך בשבת? ואם קרעתי האם התחייבתי?
תשובה: ידידי צריך לעבוד ה' בשמחה ולא בפחד ואימה. לעצם שאלתך - אסור לקרוע נייר שו"ע שמ,יג נכון שאם קורע לפי קווי חתוך חמור יותר אסור גם משום מחתך לפי מדה. מי שאין לו נייר טואלט חתוך התירו חכמים בדיעבד משום כבוד הבריות לחתוך בשינוי - על ידי המרפק. ה' יצליח דרכך.
שאלה: לקטוף ערבה מענף תלוש: בסמוך לכניסת חג הסוכות הניח מישהו ענף גדול מלא ערבות בכניסה לבית הכנסת (על מנת לזכות את הרבים). שאלתי: האם במהלך יום ט"ו - מקרא קודש - מותר להוריד ענפי ערבה בודדים מן הענף הגדול, התלוש. האם יש הבדל בין אשכנזים לספרדים לעניין זה? מועדים לשמחה,
תשובה: מותר לחתוך ביום טוב ערבות ואין בכך תיקון האסור (רמ"א שלו,ח. שש"כ כו, י הערה לה')
שאלה: 3 האותות של משה רבינו: 1. מדוע ה נותן למשה 3 אותות האם לא מספיק אות אחת שיאמינו? האם החיזוק של האותות הוא בשביל משה שיאמין או בשביל העם שיאמין? 2. האם האות של הנחש רומז לחטא של לשון הרע, אם כן, איך זה קשור? האם הכוונה לנחש שדיבר לשון הרע על ה בפני חווה, אם כן, מהו הלשון הרע שדיבר הנחש על ה?
תשובה: לשואל שאלה 1 - משה רבנו היה מאמין גדול. וכאן, כשמדובר על דבר שנאמר לו על ידי התגלות אלקית, לא יעלה על הדעת שהיה אצלו חלילה פקפוק בדבר. וכך מפורש בפסוקים: "ויען משה ויאמר והן לא יאמינו לי ולא ישמעו בקלי כי יאמרו לא נראה אליך ה'". ובנוגע לצורך בשלושה אותות: מצבו הרוחני של עם ישראל באותה העת היה בשפל המדרגה, וכדי לרוממו ולרכוש את אמונו, נדרשו שלושה שלבים, ואף זה מפורש בפסוקים: "והיה אם לא יאמינו לך ולא ישמעו לקל האת הראשון והאמינו לקל האת האחרון: והיה אם לא יאמינו גם לשני האתות האלה ולא ישמעון לקלך ולקחת.". לדברי הספורנו שלושת האותות מסודרות לפי סדר ובכל אות ישנו פלא גדול יותר מקודמו. הכלי יקר מבאר שבכל אות רמוזה קומה אמונית נוספת. עיין בדבריהם. שאלה 2 - רש"י מבאר שהקב"ה בחר לעשות אות זה דווקא על ידי נחש, רמז ללשון הרע שדיבר משה אודות בני ישראל באמרו "לא יאמינו לי", ובכך תפש אומנותו של הנחש הקדמון, שדיבר לשון הרע על הקב"ה כשהסית את חוה לאכול מעץ הדעת "כי יודע אלקים כי ביום אכלכם ממנו ונפקחו עיניכם והייתם כאלקים" (בראשית ג, ה). רש"י שם מבאר שהנחש אמר: 'כל אומן שונא בני אומנותו, מן העץ אכל (הקב"ה) וברא את העולם'. נאמנה
שאלה: חשמל ביום טוב: אבקש את הכרעת הרב דב ליאור למקרים שקרו לנו בחג הסוכות. 1- מכיוון שיש מתירים להדליק חשמל ביום טוב כמו ערוך השולחן, האם ניתן להגיד ביום טוב לתינוק בן שנה ו-11 חודשים שידליק מאוורר? 2- כנ"ל בשבת? 3- מזגן שנכבה ביו"ט, האם מותר לכוונו ביו"ט שידלק בעוד 20 דקות מדין גרמא ולהסתמך על ערוך השולחן?
תשובה: 1. מכיוון שזה דרבנן ולצורך הקטן - מותר. 2. גם בשבת דין זה תקף. 3. מכיוון שזה דרבנן - מותר.
שאלה: ספר חובה לבגרות באנגלית שאינו צנוע: לכבוד הרב! משרד החינוך החליט שבבגרות באנגלית יש חלק של ספרות שחייבים להיבחן עליו על מנת לקבל את הבגרות באנגלית ויוצא מכאן את תעודת הבגרות. הספר שמשרד החינוך בחר רובו ככולו צנוע, אך יש חלק קטן עמוד (כחצי עמוד מתוך כל הספר) שישנה אי-צניעות (נשיקה). השאלה שלי לכבוד הרב האם מותר לקרוא ספר זה (כמובן בלי החלק הנידון) משום אונס "וליכא דרכא אחריתא" כמו שאמרו התוספות במסכת עבודה זרה או שלא ולספוג את כל התוצאות שייצאו מדבר זה (כגון אי-קבלה למקומות מסוימים וע"י כך הפסד ממון)?
תשובה: אפשר למחוק את הקטע הלא ראוי. עם זאת לפנות בתלונה למשרד החינוך בכלל ולמינהל החמ"ד בפרט.
שאלה: לא תבשל גדי בחלב אימו: 1. ישנו איסור הנאה מה הכוונה לאיסור הנאה? האם הכוונה שאסור לאדם עצמו להנאות מבישול שבשלו אחרים או שהוא עצמו בישל או שהכוונה שאנחנו נגרום להנאה לאחרים ע"י כך שנבשל להם? 2. מדוע אסור לי לתת לגוי ולכלב או לכל בעל חיים אחר ערבוב של בשר וחלב, הרי הם לא מצווים במצוות? האם רק בשר שבושל בחלב אסור או גם חלב ובשר שלא בושלו אלא בשר קר רק שעורבב, האם הם גם אסורים בהנאה לגוי ולכלב או לכל בעל חיים אחר? 3. מדוע חכמים נתנו את הדוגמא רק של כלב שאסור לתת לו להנאות מבשר וחלב הרי אסור לי לתת לכל בעל חיים אחר?
תשובה: ב"ה שלו-ם וברכה, רק בשר שנתבשל בחלב נאסר באכילה והנאה מהתורה. בשר בחלב לא מבושלים נאסרו מדרבנן רק באכילה ולא בהנאה. האיסור באכילה או הנאה הוא על כל אדם. נתינת התבשיל למאכל לבהמה מהוה הנאה גם לאדם ולכן נאסר. היות ובתורה נכתב לגבי בשר טרפה (שמות כ"ב, ל'):"ובשר בשדה טרפה לא תאכלו לכלב תשלכון אתו", חכמינו לקחו את הכלב כדוגמה. הרב חגי בר גיורא
שאלה: מאיזה גיל יש לחנך את הילד לשמור שש שעות מחלב לבשר?: מאיזה גיל צריך לחנך את הילד לחכות שש שעות? ולפני כן כמה שעות הוא צריך לחכות במידה ולא שומר שש? האם יש הבדל בין הספרדים לאשכנזים?
תשובה: הילדים צריכים לשמור לפי הגיל שלהם. ילד לאחר בר מצוה נוהג כמו מנהג הוריו. ילד קטן שאינו מבין בשעון מצד הדין אינו צריך להמתין כלל ובלבד שפיו יהיה נקי. ילד בינוני, יש להמתין לפי היכולת ולפי ההבנה שלו בשעון ובזמן שעובר. יש נוהגים מגיל חינוך לחנך את הילדים להמתין מלא.
שאלה: לכידת תוכי שלא שלי: יש לי כלוב של תוכים (ציפורי אהבה) בחצר, ולפני כמה ימים ראיתי תוכי מאותו הסוג סביב הכלוב שלי! אחרי כמה ימים הוא נכנס לכלוב אחר ולכדתי אותו, עכשיו אני לא יודע אם עדיף לשחרר אותו שלא יהיה צער בעלי חיים או לשמור אותו אצלי!?!?!?
תשובה: אם התוכי מסב לך הנאה ואתה יכול לטפל בו כראוי, מותר.
שאלה: צורות סוכה כשרות: אילו צורות של סוכה שאינן מרובעות, כשרות? האם מותר לבנות סוכה בעלת חמש דפנות ומעלה? סוכה עגולה? סוכה מרובעת בעלת פינות מעוגלות? וכן לגבי הסכך - האם סכך משולש בדמות גג רעפים כשר? האם ישנן צורות של סכך שפוסלות את הסוכה?
תשובה: אפשר לבנות סוכה משלוש דפנות ומעלה, וכן סוכה עגולה. הסכך בשיפוע מותר. סוכה הבנויה כאהל סיירים ללא גג פסולה (שני דפנות משופעות הבנויות מסכך)
שאלה: שאיבת אבק בחול המועד: האם מותר לשאוב אבק בחול המועד?
תשובה: מותר (שש"כ סו, מז)
שאלה: כהן ואשתו רופאה: לכבוד הרב, אני מתחילה בעז"ה ללמוד רפואה בשנה הבאה. כחלק מלימודי הרפואה, הסטודנטים נדרשים להיות בחדר דיסקציות בהם גופות של בני אדם. האם מותר לי להינשא לכהן?
תשובה: עקרונית את רשאית להנשא לכהן אולם בתקופת הריון אל לך להימצא באהל המת אא"כ את יודעת שהעובר הוא בת הבעיה מקיפה את הימצאותך ברחבי בית החולים במקום שיש נפטרים
שאלה: בחירת שם לתינוק: רצינו בבקשה להתיעץ לגבי שמות לתינוקת בע"ה. השמות שחשבנו עליהם : אבישג, הודיה,מוריה,אוריה. רצינו לדעת קצת לגבי כל שם והאם הוא מומלץ או לא. רב תודות וחג שמח!
תשובה: אבישג נזכרת לטובה בתנ"ך ועל כן שמה טוב. גם מוריה המזכיר את מקום המקדש ששם ציוה ד' את הברכה הוא שם טוב. אחריהם בתור ובחשיבות הוא השם הודיה. השם אוריה איננו ראוי שהוא נחשב כשם לזכר ולא טוב לתת שם זכר לנקבה או להפך.
שאלה: מלאכה בשבת: לכבוד הרב. אם ובכל זאת הגוי לא הספיק לגמור את המלאכה עד שבת ועבד גם בשבת מה דינו של בית זה? השאלה נשאלה בהמשך לשאלה "להרטיב יציקות בטון על ידי גוי בשבת"
תשובה: בדיעבד מותר לגור בבית